**Temple Balls** on vuonna 2009 perustettu suomalainen hard rock -yhtye. Yhtyeen ensimmäinen albumi *Traded Dreams* julkaistiin vuonna 2017. Levyn ensimmäinen single "Hell and Feelin’ Fine" julkaistiin 2016. Debyyttialbumi äänitettiin Karma Sounds Studiosilla Thaimaassa. Toisen albumin ensimmäinen single "Leap of Faith" julkaistiin lokakuussa 2017. Yhtye on uransa aikana keikkaillut useissa eri maissa. Yhtyeen nimi juontaa juurensa Andy McCoyn elämäkerrasta.

Temple Ballsin kolmas albumi *Pyromide* julkaistiin huhtikuussa 2021.

Historia
--------

Yhtyeen ensimmäinen single "Hell And Feelin’ Fine" näki päivänvalon syyskuussa 2016. Karma Sound -studioilla Thaimaassa äänitetty esikoisalbumi *Traded Dreams* (2017) julkaistiin Suomen lisäksi Saksassa ja Japanissa. Levyn tuottanut Tobias Lindell tunnetaan yhteistyöstään muun muassa Europen, Mustaschin ja H.E.A.T.in kanssa. Syksyllä 2017 yhtye kiersi ensin Suomea Battle Beastin kanssa ja jatkoi sitten ensimmäiselle keikalleen Japaniin ja minikiertueelle Ukrainaan. Kevään 2018 ohjelmassa oli kahden viikon kiertue Baltiassa ja Itä-Euroopassa.

Ensimmäisen Japanin keikan jälkeen Burrn-lehden lukijat äänestivät Temple Ballsin "2. kirkkaimmaksi toivoksi" ja se valittiin myös "vuoden tulokkaaksi" Masa Iton Rock TV:ssä.

Toisen albumin ensimmäinen single "Kill The Voice" julkaistiin marraskuussa 2018 ja se sai hyvän vastaanoton. Untamed-nimeä kantavan toisen albumin seuraava single "Distorted Emotions" julkaistiin helmikuussa 2019.

*Untamedin* julkaisun siivittämänä yhtye kiersi Eurooppaa Sonata Arctican lämmittelijänä sekä teki festivaaleja Suomessa ja ulkomailla. Sonata Arctica -kiertuetta seurasi toinen kiertue Euroopassa Shiraz Lanen ja Block Busterin kanssa. Kiertueiden jälkeen yhtye solmi kansainvälisen levytyssopimuksen Frontiers Musicin kanssa. Vuonna 2021 yhtye julkaisi kolmannen albuminsa *Pyromide*, jonka julkaisun jälkeen yhtyre kiersi Eurooppaa H.E.A.T-yhtyeen lämmittelijänä. Kiertuetta seurasi festivaalikesä Suomessa.

Marraskuussa 2023 yhtye julkaisi neljännen studioalbuminsa *Avalanche*.

Jäsenet
-------

### Nykyiset

* Arde Teronen – laulu
* Jiri Paavonaho – kitara, taustalaulu
* Niko Vuorela – kitara, taustalaulu
* Jimi Välikangas – basso, taustalaulu
* Antti Hissa – rummut

### Entiset

* Santeri Sirviö – kitara, taustalaulu

Julkaisut
---------

### Studioalbumit

* *Traded Dreams* (2017)
* *Untamed* (2019)
* *Pyromide* (2021)
* *Avalanche* (2023)

### Singlet & EP:t

* "Hell and Feelin’ Fine" (2016)
* "Off the Grid" (2016)
* "Whole Lotta Rosie" (2017)
* "Leap of Faith" (2017)
* "Kill the Voice" (2018)
* "Distorted Emotions" (2019)
* "Thunder from the North" (2021)
* "T.O.T.C." (2021)
* "The Studio Session 2021" (2021)
* "Strike Like A Cobra" (2022)
* "No Reason" (2023)
* "Trap" (2023)
* "Dead Weight" (2023)

Lähteet
-------

1. ↑  Elli Muurikainen: "Me ollaan teknisten ongelmien luvattu bändi" – haastattelussa Temple Balls *Inferno*.  04.07.2021. Viitattu 25.10.2023.
2. ↑  Myrkyttäjät ovesta pihalle ja rokin soitto jatkuu - Temple Balls julkaisi viimeisen singlen tulevalta levyltä *Soundi.fi*.  3.10.2023. Viitattu 4.10.2023.
3. ↑  Spotify – Web Player *Spotify*. Viitattu 4.10.2023.

Aiheesta muualla
----------------

* Temple Ballsin kotisivu